Document ID: /roh_data/filtered/Billingualer_Corpus_interleaved-de-rm.jsonl.gz/257

This is a text translated from German to Rumantsch Grischun.
Energie-Apéro vom 10. November in Chur-Haldenstein

Prominente Tipps zum nachhaltigen Bauen

Am 10. November findet im preisgekrönten Niedrigenergiebau der Firma Gasser in Chur-Haldenstein ein Energie-Apéro statt. Regierungsrat Stefan Engler, Unternehmer Josias F. Gasser und zwei weitere Referenten werden über kantonale Fördermodelle informieren und Tipps geben, wie man am besten zu einem ökologischen Vorzeigehaus kommt.

Der begehrte SIA-Architektenpreis für nachhaltiges Bauen ging dieses Jahr an die Josias Gasser Baumaterialien AG. Im preisgekrönten Büroneubau beim Bahnhof Haldenstein in Chur deckt die Sonne den grössten Teil des bescheidenen Wärmebedarfs. In diesem Haus findet am 10. November um 17 Uhr ein Energie-Apéro statt, der sich nicht nur an Fachleute richtet, sondern an alle, die sich für effizientes und umweltschonendes Bauen interessieren.

Besichtigung des Vorzeigebaus

Die nachhaltige Bauweise ist dem Gastgeber und Referenten Josias F. Gasser ein persönliches Anliegen. Doch auch als Unternehmer setzt er auf ökoverträgliche Materialien, die einerseits bei der Herstellung möglichst wenig Energie benötigen und andererseits später am Bau zu einem tiefen Wärmeverbrauch und einem hohem Komfort beitragen. Ein Beispiel dafür sind folienbeschichtete Wärmeschutzgläser, die einen steigenden Anteil zum Umsatz der Churer Bauhandelsfirma beitragen. Gasser wird über seine Erfahrungen als Bauherr und Nutzer des Niedrigenergie-Bürobaus sprechen. Interessierten bietet sich anschliessend an die Referate Gelegenheit zu einem Rundgang durchs Haus.

Regierungsrat Engler zur Bündner Energiepolitik

Regierungsrat Stefan Engler äussert sich am Energie-Apéro über die Energiepolitik des Kantons Graubünden. Er wird auch die Fördermassnahmen vorstellen, mit denen der Kanton die Energieeffizienz sowie den Einsatz der einheimischen und erneuerbaren Energien Sonne und Holz fördert. Bei der Vergabe von Finanzhilfen an private Hauseigentümer konzentriere man sich seit 1994 auf Sanierungen, weil hier das grösste Potential brachliege. Eine Auswertung bestätigt dies: bis Ende 1998 hat der Kanton 250 Gebäudesanierungen mit insgesamt knapp 5 Millionen Franken unterstützt und damit energiebezogene Investitionen von 65 Millionen ausgelöst. Die Massnahmen zur Wärmedämmung und die stärkere Nutzung erneuerbarer Energien verringert den Heizölverbrauch der sanierten Häuser insgesamt um mehr als eine Million Liter Heizöl pro Jahr. In den Bündner Tälern mit ihren teils langen, riskanten Transportwegen zahlt sich diese Einsparung für die Umwelt doppelt aus. Auch für das Jahr 2000 stellt der Kanton wieder 1,4 Millionen für Förderbeiträge bereit.

Regierungsrat Stefan Engler wird auch über die neue, öffentlich zugängliche Beratungsstelle der kantonalen Energiefachstelle (Rohanstrasse 5, Chur), und die Telefonberatung informieren. Diese unter der Nummer 081 257 36 30 erhältliche Gratisdienstleistung wird von Hauseigentümern, Planern und von Gemeinden rege genutzt; pro Jahr erhält die Fachstelle rund 1'500 Anrufe.

Praktische Tipps für den Häuserkauf

Als dritter Referent wird der Zürcher Solararchitekt Ueli Schäfer aus der Schule plaudern und Tipps geben, wie man als Bauherrschaft zu einem guten Architekten kommt. Seiner Ansicht nach kann man bei der Auswahl gar nicht wählerisch genug sein: "Es lohnt sich, Häuser verschiedener Architekten anzuschauen und sich bei den Bewohnern über ihre Erfahrungen zu erkundigen." Da derzeit so viel in Bewegung sei, solle man einen Architekten bevorzugen, der vorausdenken und vorausplanen könne. Wem ein energetisch vorbildlicher Bau mit hohem Komfort ein Anliegen sei, der könne sich heute an das anerkannte Label "Minergie" halten. Schäfers Meinung nach muss heute jeder Architekt den Minergie-Standard vertraglich garantieren können.

Das abschliessende Referat vor dem ab 19 Uhr servierten Apéro hält der Jurist Peter Diener vom Bündner Hauseigentümerverband. Er informiert über die wichtigsten Regeln bei der Auswahl des Baulands, über die Anforderungen der Banken bei der Kreditvergabe und über die heiklen Punkte, auf die Kauf- und Bauinteressierte beim Vertragsabschluss unbedingt achten müssen. Peter Diener wird ausserdem einen Überblick bieten über die Zinsvergünstigungen, die heute verschiedene Banken für energetisch und ökologisch vorbildliche Neubauten und Sanierungen gewähren.

Anmeldungen sind erbeten an die Hochschule für Technik+Architektur, Ringstrasse, 7000 Chur, Fax 081-286 24 00. Eintritt 10 Franken.

Gremium: Amt für Energie Graubünden

Quelle: dt Amt für Energie Graubünden

Data: 26.10.1999

Apero d'energia dals 10 da november a Cuira- Haldenstein

Tips prominents per ina moda da construir persistenta

Ils 10 da november ha lieu en il nov edifizi che demussa in pitschen consum d'energia da la firma Gasser a Cuira-Haldenstein in aperitiv d'energia. L'edifizi è vegnì premià. Cusseglier guvernativ Stefan Engler, interprendider Josias F. Gasser e dus ulteriurs referents vegnan ad infurmar davart models chantunals da promoziun ed a dar tips, co ch'ins cuntanscha il meglier ina chasa ecologica exemplara.

Il premi d'architects SIA ch'è fitg desiderà per la moda da construir persistenta ha obtegnì quest onn la firma Josias Gasser materials da construcziun SA. En l'edifizi da biros ch'è vegnì premià dasper la staziun da Haldenstein a Cuira procura il sulegl per la gronda part dal basegn d'energia moderà. En questa chasa ha lieu ils 10 da november a las 17.00 in apero d'energia che na sa drizza betg mo a spezialists, mabain a tut quels che s'interessan per ina moda da construir efficazia ed ecologica.

Visita da l'edifizi exemplar

La moda da construir persistenta è in giavisch persunal da l'osp e dal referent Josias F. Gasser. Dentant er sco interprendider dovra el materials ecologics che consuman d'ina vart fitg pauca energia per lur producziun e che contribueschan da l'autra vart pli tard ad in pitschen consum da chalur ed ad in grond confort da l'edifizi. In exempel per quest intent èn ils vaiders da protecziun cunter la chalur cuvrids da folias, che cumpiglian ina part pli e pli gronda da la svieuta da l'interpresa da construcziun da Cuira. Gasser vegn a discurrer davart sias experientschas sco patrun da construcziun e sco utilisader da la chasa da biros che demussa in pitschen consum d'energia. Las persunas interessadas han suenter ils referats l'occasiun da far in gir tras la chasa.

Cusseglier guvernativ Engler discurra davart la politica d'energia dal chantun Grischun

Cusseglier guvernativ Stefan Engler descriva la politica d'energia dal chantun Grischun a l'apero d'energia. El vegn a preschentar las mesiras da promoziun, cun las qualas il chantun promova l'effizienza d'energia sco er il diever da las energias indigenas e regenerablas: il sulegl e la laina. Per assegnar agids finanzials a proprietaris privats da chasas èn ins sa concentrads dapi l'onn 1994 sin sanaziuns, perquai che qua datti il pli grond potenzial. Ina evaluaziun ha confermà quest fatg: fin la fin da l'onn 1998 ha il chantun sustegnì 250 sanaziuns d'edifizis cun totalmain stgars 5 milliuns francs ed ha dà tras quai impuls per investiziuns da 65 milliuns sin il sectur d'energia. Las mesiras per isolar cunter la chalur ed il diever pli intensiv da las energias regenerablas reducescha il consum da l'ieli da stgaudar da las chasas sanadas, e quai totalmain per dapli ch'in milliun liters ieli da stgaudar per onn. En las vals grischunas cun lur vias da transport ch'èn per part lungas e ristgadas profita l'ambient dublamain da quest respargn. Er per l'onn 2000 metta il chantun puspè a disposiziun 1,4 milliuns per contribuziuns da promoziun.

Cusseglier guvernativ Stefan Engler vegn er ad infurmar davart il nov post da cussegliaziun dal post spezialisà d'energia chantunal (Rohanstrasse 5, Cuira) ch'è public e davart la cussegliaziun per telefon. Questa prestaziun da servetsch gratuita ch'ins po obtegnair sut il numer da telefon 081 257 36 30 vegn utilisada savens dals proprietaris da chasas, dals planisaders e da las vischnancas; per onn survegn il post spezialisà var 1'500 telefons.

Tips pratics per cumprar chasas

Sco terz referent vegn l'architect solar turitgais Ueli Schäfer a dar infurmaziuns davart ses vast champ d'activitad ed a dar tips, co ch'in patrun da construcziun cuntanscha in bun architect. Tenor ses avis na pon ins betg esser delicats avunda per tscherner l'architect: "I vala la paina da guardar chasas da differents architects e da s'infurmar tar ils abitants davart lur experientschas." Perquai che actualmain tant è en moviment, duess ins dar la preferenza ad in architect che sa patratgar e planisar ordavant. Tgi ch'ha il giavisch da posseder ina chasa energeticamain exemplara cun in grond confort, po s'orientar oz tenor il label renconuschì "Minergie". Tenor l'opiniun da Schäfer sto pudair garantir oz mintga architect per contract il standard Minergie.

Il referat final, avant l'apero che vegn servì a las 19.00, tegna il giurist Peter Diener da la societad grischuna da proprietaris da chasas. El infurmescha davart las reglas las pli impurtantas per tscherner il terren da construcziun, davart las pretaisas da las bancas en connex cun conceder credits e davart ils puncts delicats che las persunas ch'èn interessadas da cumprar e da construir ston observar en scadin cas cun concluder il contract. Peter Diener vegn ultra da quai a dar ina survista davart las reducziuns dal tschains che differentas bancas concedan oz per sanaziuns e per edifizis novs ch'èn ecologicamain exemplars.

Annunzias èn giavischadas a la scol'auta da tecnica ed architectura, Ringstrasse, 7000 Cuira, fax 081-286 24 00. Entrada 10 francs.

Gremi: uffizi d'energia dal Grischun

Funtauna: rg uffizi d'energia dal Grischun

Data: 26.10.1999